ועדת החוקה, חוק ומשפט, כנסת 20, פרוטוקול מספר 632, 2018-06-12 11:00

יעל גרמן: שלום לכולם, צהריים טובים.

יעל גרמן: בראשית דבריי אני רוצה להתנצל על כך שהמציעה לא יכולה הייתה להגיע, היא נמצאת בנתיב אבות.

יעל גרמן: כולנו יודעים עד כמה שזה איכפת לה.

יעל גרמן: אני אנהל את הדיון במקום ניסן, שגם הוא נסע לשם.

יעל גרמן: אנחנו נמצאים בדיון לקראת קריאה שנייה ושלישית בהצעת חוק העונשין (תיקון מס' 33) (איסור פרסום של הצעה לעיסוק בזנות).

יעל גרמן: אני בטוחה שלכל מי שנמצא כאן, לכל מי שיכנס ולכל מי שיצביע במליאה אין חילוקי דעות על הנושא.

יעל גרמן: זה נושא שאנחנו מסכימים עליו.

יעל גרמן: אין כאן קואליציה ואופוזיציה.

יעל גרמן: אני אבקש מהיועצת המשפטית לקרוא את הנוסח על שינוייו.

נעמה מנחמי: הצעת החוק כבר עברה בקריאה ראשונה.

נעמה מנחמי: אנחנו מוסיפים לה כמה תיקונים קטנים שדיברנו עליהם כבר בדיון הקודם, רק חיכינו להסכמות סופיות של משרד המשפטים, של המשטרה ושל הפרקליטות לעניין הזה.

נעמה מנחמי: אני אקריא כרגע את הנוסח המשולב עם התוספות.

נעמה מנחמי: הצעת חוק העונשין (תיקון מס' 133) (איסור פרסום של הצעה לעיסוק בזנות), התשע"ח-2018 הוספת סעיף 205ד 1.

נעמה מנחמי: בחוק העונשין, התשל"ז-1977 (להלן: החוק העיקרי) אחרי סעיף 205ג יבוא: "איסור פרסום של 205ד המפרסם פרסום בדבר הצעה לעסוק בזנות, דינו – מאסר שלוש שנים, הצעה לעיסוק בזנות או קנס כאמור בסעיף 61(א)(4), ואם ההצעה היא לקטין לעסוק בזנות - מאסר חמש שנים, (או קנס כאמור בסעיף 61(א)(4)); נעברה עבירה כאמור על ידי תאגיד, דינו – כפל הקנס האמור.

נעמה מנחמי: "

יעל גרמן: בואי תצייני את הקנס עצמו.

נעמה מנחמי: שימו לב שהציון השני של הקנס הוא בסוגריים, מאחר שזה הקנס האוטומטי לעבירה שדינה 5 שנים.

נעמה מנחמי: ייתכן שזה ירד במסגרת נוסח החוק.

נעמה מנחמי: מבחינת תכנית, הכוונה היא להשאיר את הקנס על שניהם.

יעל גרמן: שזה 230,000?

נעמה מנחמי: 226,000.

יעל גרמן: כ-230 או כפל, שזה קרוב לחצי מיליון.

נעמה מנחמי: כן.

נעמה מנחמי: תיקון סיף 214ב 2.

נעמה מנחמי: בסעיף 214ב לחוק העיקרי אחרי "205ג" יבוא 205ד".

נעמה מנחמי: דיברנו על זה בדיון הקודם.

נעמה מנחמי: זה סעיף ההגנות של פרסום החזקה או צריכה של מידע, אם הם נעשו למטרה כשרה.

נעמה מנחמי: אנחנו מוסיפים את 205ד גם לסעיף ההגנות.

נעמה מנחמי: תיקון חוק סמכויות 3.

נעמה מנחמי: בחוק סמכויות לשם מניעת ביצוע עבירות באמצעות אתר אינטרנט, התשע"ז- לשם מניעת ביצוע 2017, בסעיף 1 בהגדרה "עבירה", בפסקה (1) אחרי "205ג(א)" יבוא "205ד".

נעמה מנחמי: עבירות באמצעות אתר אינטרנט, התשע"ז-2017 תיקון חוק חסימת 4.

נעמה מנחמי: בחוק חסימת מספר טלפון לשם מניעת ביצוע עבירות, התשע"ח-2018, בסעיף מספר טלפון לשם 1 בהגדרה "עבירה", בפסקה (1) במקום "205א או 205ג" יבוא "205א, 205ג או מניעת ביצוע עבירות, 205ד".

נעמה מנחמי: התשע"ח-2018 שני החוקים האלה נוספו בעקבות הדיון בפעם הקודמת.

נעמה מנחמי: מטרתם לאפשר חסימת אתר אינטרנט או חסימת מספר טלפון המשמשים גם לפרסום של הצעות לעיסוק בזנות.

יעל גרמן: בואי תאירי את עינינו מה היא עבירה לפי סעיף 205א, 205ג ו-205ד לחוק העונשין.

נעמה מנחמי: עניינו של סעיף 205ג הוא בפרסום המודעות לזנות.

נעמה מנחמי: חשבנו שנכון להוסיף את העבירה של פרסום הצעה לעיסוק בזנות.

נעמה מנחמי: כנ"ל גם כאן, בהגדרת העבירה של ביצוע עבירות באמצעות אתר אינטרנט.

נעמה מנחמי: זו אותה משפחה של עבירות, אם אפשר לתאר את זה כך.

יעל גרמן: מה לגבי מי שלא יזם את הפרסום אלא הדפיס את הפרסום?

נעמה מנחמי: הסעיף חל גם עליו.

נעמה מנחמי: אפשר להגיד שזה השינוי המשמעותי, כי גם היום ניתן להפעיל עבירה על המביא אדם לכדי מעשה זנות, או המביא אדם לכדי עיסוק בזנות.

נעמה מנחמי: שתי העבירות האלו כבר קיימות.

נעמה מנחמי: אפשר לומר שהעבירה הזאת היא עבירה שיותר תופסת את המפרסם, את בית הדפוס, את העיתון, את אתר האינטרנט, לכן גם הסמכויות שניתנו למשטרה כאן הן לחסום את האתר ואת מספר הטלפון.

מרב מיכאלי: אחת ההצעות שחברת הכנסת עאידה תומא סלימאן ניסתה לקדם בכנסת הזאת, היא הצעת חוק שמכלילה גם את בתי הדפוס שמדפיסים פרסום.

יעל גרמן: זו בדיוק הייתה השאלה שלי.

מרב מיכאלי: ההצעה של עאידה לא קודמה.

מרב מיכאלי: היה ויכוח - בילינו עליו זמן יקר בדיונים בוועדה - בין המשרד לביטחון פנים שאמר שהחוק לא חל על בתי דפוס, לבין משרד המשפטים שאמר שזה כן חל על בתי הדפוס.

מרב מיכאלי: כל הזמן ניסינו להגיד, אוקי, תחליטו ביניכם, כי אם זה לא חל, בואו נעביר את הצעת החוק של עאידה, ואם זה כן חל, למה משרד המשפטים לא מאפשר למשרד לביטחון פנים להפעיל את זה.

מרב מיכאלי: אני חושבת שצריך להגיד לפרוטוקול שלעאידה - -

יעל גרמן: יש לה זכויות בחוק הזה.

מרב מיכאלי: זכויות חשובות ומשמעותיות.

יעל גרמן: צריך רק להיות בצד הנכון.

מרב מיכאלי: טוב שאנחנו מסבירות את הדבר.

יעל גרמן: בסופו של דבר זה עובד.

מיכל רוזין: אני חושבת שזה סוגר את המעגל של פרסום שירותי זנות שכבר היה לפני 3 כנסות.

מיכל רוזין: הפעם אנחנו סוגרים את הפרצה של שידול נשים צעירות, אפילו ילדות ונערים צעירים, להיכנס לעולם הזנות.

מיכל רוזין: אני חושבת שזה אחד הדברים - אנחנו מקווים - שיחסום את האופציה.

מיכל רוזין: זה גם עוזר בסחר מול מדינות העולם, כי אנחנו יודעים שיש פרסום במדינות זרות.

מיכל רוזין: השאלה אם זה עונה על מקרה שבו ישראלי מפרסם במדינה זרה - ראה מדינות ברית המועצות לשעבר - הצעות לעבודה פה בזנות.

מיכל רוזין: האם זה תופס?

נעמה מנחמי: כן.

נעמה מנחמי: היה לנו על זה דיון בישיבה הקודמת.

נעמה מנחמי: הסבירה לנו לילך מייעוץ וחקיקה שאם העבירה הולכת להתבצע כאן או נמצאת כאן, זה תופס, אין צורך לכתוב את זה במפורש.

נעמה מנחמי: אנחנו גם לא רוצים לכתוב את זה במפורש, כדי שלא תהיינה השלכות על סעיפים אחרים.

מיכל רוזין: תודה.

מיכל רוזין: הייתי בדיון, אבל רציתי את ההבהרה לפרוטוקול.

מרב מיכאלי: צריך להגיד, כמו שאמרה מיכל, שאנחנו סוגרות כאן מעגל בקשר לזה.

מרב מיכאלי: אנחנו צריכות לסגור את האיסור על זנות, נקודה.

יעל גרמן: הפללה, הפללת הלקוח.

מרב מיכאלי: יש את העניין הפעוט הזה.

מרב מיכאלי: אסור לשדל, אסור לפרסם, רק הזנות עוד לא אסורה.

יעל גרמן: וגם השידול.

דב חנין: תודה, גברתי.

דב חנין: באמת אני שמח על המהלך הזה.

דב חנין: אני שמח על המהלך הזה, וזה משתי סיבות.

דב חנין: הסיבה הראשונה - כי הוא מהלך נכון, והסיבה השנייה - הפרצה הזאת שבה אנחנו עוסקים וצריך לסגור.

דב חנין: במובן מסוים היא קצת באחריותי, כי הייתי זה שקידם את הצעת החוק המקורית יחד עם חברת הכנסת אורית זוארץ.

דב חנין: אנחנו לא מספיק חשבנו על ההיבט הזה.

מיכל רוזין: בכנסת ה-18.

דב חנין: נכון.

דב חנין: תודה למיכל שליוותה אותנו כבר אז.

יעל גרמן: בראש מה עמדת אז?

מיכל רוזין: איגוד מרכזי הסיוע לנפגעות ונפגעי תקיפה מינית.

דב חנין: אני מאוד שמח שאני חלק מסגירת הפרצה הזאת.

דב חנין: אני מקווה שבאמצעות הקידום והאישור של החוק הזה לקריאה שנייה ושלישית אנחנו נתמודד עם הדבר שנראה לי כבעיה מרכזית, וזה אותם מנגנונים כלכליים שעומדים מאחורי תעשיית ניצול הנשים בזנות.

דב חנין: תודה רבה.

יעל גרמן: תודה רבה.

יעל גרמן: כמו שאומרים במקומותיהם, האם יש מישהו שמתנגד לחוק?

יעל גרמן: לא, אז אנחנו נצביע.

יעל גרמן: מי בעד?

יעל גרמן: בעד – פה אחד

יעל גרמן: נמנעים – אין